

**РЕПУБЛИКА СРБИЈА**

**ОПШТИНА ЉУБОВИЈА-ОПШТИНСКА УПРАВА**

**Број: 501-73/2025-04**

**07.10.2025.године**

**Љубовија**

 На основу члана 14. ст. 1. и 2. и члана 39. ст. 1. и 3. Закона о процени утицаја на животну средину (''Сл.гласник РС'', број 94/24), Oпштинска управа Општине Љубовије издаје следеће

**О Б А В Е Ш Т Е Њ Е**

Обавештавају се заинтересовани органи, организације и јавност да је носилац пројекта, мобилни оператер ,,А1 Србија“ д.о.о. Милутина Миланковића 1 ж, 11070 Нови Београд,поднео Општинској управи општине Љубовија уредан захтев за одлучивање о потреби процене утицаја на животну средину пројекта: **РАДИО-БАЗНА СТАНИЦА МОБИЛНЕ ТЕЛЕФОНИЈЕ »BА1643\_01SА\_Stara\_LJubovija«**, чија се реализација планира на катастарској парцели бр.682, К.О. Лоњин, општина Љубовија.

Заинтересовани органи, организације и јавност могу извршити увид у садржину захтева сваког радног дана од 10.00-13.00 часова у просторијама Општинске управе Општине Љубовија, ул. Војводе Мишића бр.45, канцеларија бр.3. Мишљења на поднети захтев могу се доставити овој управи у року од 15 дана од дана оглашавања.

Општинска управа Општине Љубовија ће донети одлуку у складу са чланом 14. Закона о процени утицаја на животну средину (,,Сл. гласник РС“, број 94/24) узимајући у обзир податке, документацију и обавештења из захтева, као и достављена мишљења заинтересованих органа, организација и јавности.